Ölduniður í Reynisfjöru og fossaföll frá Seljalandsfossi og Skógafossi eru nú aðgengileg í hljóðkorti af Íslandi. Nemendur við Víkurskóla í Grafarvogi auk erlendra gestanema vinna að upptökum á fleiri náttúruhljóðum.
Þarna heyrast umhverfishljóð við Sólheimajökul. Hljóðupptökuna má finna vefsíðu og er hluti af Erasmus-verkefninu Let me be your tourguide eða leyfðu mér að vera leiðsögumanneskjan þín. Sex lönd taka þátt. Hópur nemenda frá hinum þátttökulöndunum er staddur hér á landi. Ásrún Ágústsdóttir er margmiðlunarkennari í Víkurskóla í Grafarvogi.
Við erum að ferðast um Ísland, aðallega þá Suðurströndina. Fórum á þriðjudaginn. Svo erum að fara Gullna hringinn á morgun. Þá eru nemendurnir að taka upp hljóð. Því það er eitt að sjá íslenska náttúru en síðan er það hljóðið sem gerir svo mikið.
Hópurinn hefur fangað hljóðin í Reynisfjöru.
Skólinn er sem sagt með upptökutæki og til þess að verja upptökutækið fyrir vindinum erum við búin að þrívíddarprenta vindskjöld fyrir hljóðnemann með krökkunum. Þetta er búið að ganga mjög vel. Þau bara klæða sig eftir veðri. Við vorum í grenjandi rigningu á þriðjudaginn en það var ekkert mál fyrir þau. Þau eru hörð af sér.